open-index/open-wikipedia-markdown huggingface dataset:
হাইড্রোনিয়াম

থাম্ব|অ্যাসিডের জলীয় দ্রবণে হাইড্রোনিয়াম ঘনত্ব
রসায়নে, **হাইড্রোনিয়াম** (প্রথাগত ব্রিটিশ ইংরেজিতে *হাইড্রক্সনিয়াম*) জলজ ক্যাটায়ন H3O+ এর সাধারণ নাম। এটি পানির আয়নীকরণ  দ্বারা উৎপাদিত *অক্সোনিয়াম* আয়নের একটি ধরন। যখন একটি আরহেনিয়াস এসিড পানিতে দ্রবীভূত করা হয়, তখন এই ধনাত্মক আয়নটি উৎপন্ন হয়।যেহেতু, আরহেনিয়াস এসিড অণু একটি প্রোটন(একটি ধনাত্মক হাইড্রোজেন আয়ন,H+) পার্শ্ববর্তী পানির অণুতে (H2O) ত্যাগ করে।

## নামকরণ
জৈব রসায়নের জন্য IUPAC নামকরণ অনুযায়ী, হাইড্রোনিয়াম আয়নকে *অক্সোনিয়াম* বলা উচিত। এটি সনাক্ত করতে দ্ব্যর্থহীনভাবে হাইড্রোক্সোনিয়াম ব্যবহার করা যেতে পারে। একটি খসড়া IUPAC প্রস্তাবে জৈব এবং অজৈব রসায়ন প্রসঙ্গে যথাক্রমে *অক্সোনিয়াম* এবং *অক্সিডানিয়াম* ব্যবহারের সুপারিশ করা হয়েছে।

## আরও দেখুন

* হাইড্রন (হাইড্রোজেন ক্যাটায়ন )
*হাইড্রাইড
* হাইড্রোজেন আয়ন
* গ্রোথাস মেকানিজম
*ট্রাইফ্লুওরোকসোনিয়াম

## তথ্যসূত্র

## বহিঃসংযোগ

* কেমস্পাইডার = 109935
* জে ফিজ কেম হাইড্রোনিয়ামের ইনফ্রারেড স্পেকট্রা

বিষয়শ্রেণী:অম্ল
বিষয়শ্রেণী:ক্যাটায়ন
বিষয়শ্রেণী:জলের রসায়ন
শ্রেয়সী চট্টোপাধ্যায়

**শ্রেয়সী চট্টোপাধ্যায়** (জন্ম ২৭শে আগস্ট ১৯৬০) হলেন একজন ভারতীয় চিত্রশিল্পী। তাঁর জন্ম ভারতের পশ্চিমবঙ্গ জেলার কলকাতায়। তিনি কাজ করেন দেশজ কাঁথা শিল্পের সংমিশ্রণ (একটি সূচিকর্ম যা প্রায়শই বাংলায়, ওড়িশা এবং বাংলাদেশের গ্রামাঞ্চলের মহিলারা অনুশীলন করেন) নিয়ে এবং এর সাথে তিনি চিত্রাঙ্কন করেন। তিনি ভারতীয় ক্ষুদ্র চিত্রকর্ম এবং আধুনিক শিল্পকলা দ্বারা প্রভাবিত। তিনি অন্যতম সেরা ভারতীয় মহিলা চিত্রশিল্পী এবং আধুনিক ভারতীয় চিত্রশিল্পের অন্যতম শীর্ষস্থানীয় ব্যক্তিত্ব। 
## প্রাথমিক জীবন
শ্রেয়সীর জন্ম ১৯৬০ সালের ২৭শে আগস্ট, পশ্চিমবঙ্গের কলকাতায়। তিনি পশ্চিমবঙ্গের শান্তিনিকেতনের কলাভবনে এবং লন্ডনের গোল্ডস্মিথ কলেজে শিক্ষালাভ করেছেন। তিনি ভারতের অন্যতম প্রধান শিল্পী। তিনি আধুনিক-পরবর্তী গুরুতর সমস্যা নিয়ে কাজ করছেন এবং দেশীয় শিল্প অনুশীলন নিয়ে পরীক্ষা নিরীক্ষা করেছেন।
তিনি খুব ছোট থেকেই চিত্রাঙ্কন শুরু করেছিলেন। তাঁর চিত্রকর্ম বাংলার গ্রাম ও আশেপাশের রাজ্যগুলি দ্বারা প্রচুর প্রভাবিত হয়েছে। তাঁর বাবা পেশায় ছিলেন ডাক্তার এবং স্ব-প্রশিক্ষিত কোলাজ শিল্পী। তাঁর প্রথম স্মৃতিতে আছে, কোলাজ তৈরিতে তিনি তাঁর বাবার সহায়তা করেছেন। “কাগজ কাটা হয়ে গেলে তিনি আমাকে রান্নাঘরে গিয়ে কিছুটা পেঁয়াজের খোসা নিয়ে আসতে বললেন, যাতে কাজের মধ্যে সেগুলি ব্যবহার করতে পারেন,” শ্রেয়সী স্মরণ করেন। 
## কর্মজীবন
শ্রেয়সী যা করেন, ক্যানভাসে রঙের সাথে সূচিকর্মের একীকরণ,সেগুলি মূলত মিশ্র-মাধ্যম কাজ।
শ্রেয়সী প্রচুর প্রদর্শনীর আয়োজন করেছেন এবং তাঁর প্রদর্শনীতে ভালো ভিড় হয়, ভারতের সর্বাধিক অন্বেষিত চিত্রশিল্পীর কাজ দেখার জন্য। তাঁর চিত্রগুলি সাধারণত যথেষ্ট দাম পায়। তাঁর সেরা চিত্রকর্মগুলির মধ্যে আছে এ ফ্রোজেন ড্রিম, মেমোরিজ উইদিন দ্বিতীয় এবং ও. কে. টাটা দ্বিতীয়।
## তথ্যসূত্র

## বহিঃসংযোগ
* profile on Center of International Modern Art 
* profile on ask art

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শিল্পী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:বাঙালি নারী শিল্পী
বিষয়শ্রেণী:কলকাতার শিল্পী
বিষয়শ্রেণী:পশ্চিমবঙ্গের চিত্রশিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় চিত্রশিল্পী
শ্বেতা খডকা

**শ্বেতা খডকা** হলেন একজন নেপালি চলচ্চিত্র অভিনেত্রী যিনি নেপালি চলচ্চিত্রে কাজ করার জন্য সমধিক পরিচিত।

## ব্যক্তিগত জীবন
২০১৮ সালের ৭ জুলাইয়ে শ্বেতা খডকা তার প্রায় নিয়মিত সহশিল্পী শ্রী কৃষ্ণ শ্রেষ্ঠের সাথে বিবাহ বন্ধনে আবদ্ধ হয়েছিলেন। বিয়ের মাত্র এক মাস পরেই ১০ আগস্টে নিউমোনিয়া এবং হাড়ের ক্যান্সারের কারণে ৪৭ বছর বয়সে শ্রী কৃষ্ণ মারা গিয়েছিলেন। ২০২০ সালের ৭ ডিসেম্বর তিনি বিজয়েন্দ্র সিংয়ের সাথে দ্বিতীয় বিবাহ বন্ধনে আবদ্ধ হয়েছেন। 

## কর্মজীবন
২০০৮ সালে, খডকা *কহা ভেটিয়েলা* চলচ্চিত্রের মধ্য দিয়ে অভিনেত্রী হিসাবে আত্মপ্রকাশ করেছিলেন। তার পর থেকে তিনি *হাসিদেউ এক ফেরা* (২০১০), *শ্রীমান শ্রীমতী* (২০১১), *কোহিনূর *(২০১৪) এবং *কাঁচি* (২০১৮) ছায়াছবিতে অভিনয় করেছেন। 

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি অভিনয়শিল্পী-রাজনীতিবিদ
বিষয়শ্রেণী:কাঠমান্ডুর অভিনেত্রী
রিচা ঘিমিরে

**রিচা ঘিমিরে** ( ) হলেন একজন প্রাক্তন নেপালি অভিনেত্রী। তিনি ১৮ টিরও বেশি পূর্ণদৈর্ঘ্য চলচ্চিত্রে অভিনয় করেছিলেন।

## কর্মজীবন
রিচা ঘিমিরে ১৮ টিরও বেশি পূর্ণদৈর্ঘ্য চলচ্চিত্রে অভিনয় করেছেন।  তিনি *বিশ* (২০০৯) চলচ্চিত্রকে তার সবচেয়ে চ্যালেঞ্জিং ভূমিকা বলে মনে করেন, ছবিতে তিনি একজন মাদকসেবীর চরিত্রে অভিনয় করেছিলেন। তিনি এটাও বলেছিলেন যে তিনি মাদক সেবনকারী ব্যক্তিদের নিয়ে রীতিমত পড়াশোনা করেছিলেন।

## ব্যক্তিগত জীবন
রিচা ঘিমিরে ২০০৯ সালের ১২ ডিসেম্বরে  চলচ্চিত্র পরিচালক শঙ্কর ঘিমিরের সাথে বিবাহবন্ধনে আবদ্ধ হয়েছেন।  তাঁরা ইংল্যান্ডের লন্ডনে তাঁদের  মধুচন্দ্রিমাকাটিয়েছিলেন।  তিনি স্বামীর সাথে যুক্তরাষ্ট্রে থাকেন।  তাঁদের তিনটি সন্তান রয়েছে।  

## নির্বাচিত চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:খস জাতিগোষ্ঠী
সিপোরা গুরুং

**সিপোরা গুরুং** ( নেপালি : सिपोरा गुरुङ ) হলেন নেপালের জাতীয় পর্যায়ের একজন  নারী অ্যাথলেট, ভলিবল খেলোয়াড়, অভিনেত্রী এবং সৌন্দর্য প্রতিযোগিতা বিজয়ী। তিনি মিস নেপাল ২০১৩-এর চূড়ান্ত শীর্ষ পাঁচের মধ্যে একজন এবং মিস ট্যালেন্ট বিজয়ী।

## প্রারম্ভিক জীবন
তিনি নেপালের পোখরায় জন্মগ্রহণ করেছিলেন এবং পোখরাতেই বড় হয়েছিলেন।  তিনি মতি লাল গুরুংয়ের কনিষ্ঠ কন্যা।

## ব্যক্তিগত জীবন
তিনি ১৬ বছর বয়সে নেপালের সেরা ভলিবল খেলোয়াড় হিসাবে স্বীকৃতি পেয়েছিলেন। ১৩ বছর বয়সে তিনি শ্রীলঙ্কায় অনুষ্ঠিত দশম দক্ষিণ এশীয় গেমসে সবচেয়ে কম বয়সী খেলোয়াড় হিসেবে অংশগ্রহণ করেছিলেন এব  নেপালের হয়ে ব্রোঞ্জ পদকও জিতেছিলেন। তিনি ১৮ বছর বয়সে একটি ভলিবল ম্যাচের সময় হাঁটুতে আগাত পেয়েছিলেন এবং তখন থেকে তিনি আর খেলতে পারেননি ও খেলার কোর্ট থেকে দূরে আছেন। তিনি ২০০ মিটার এবং ৪০০ মিটার (অনূর্ধ্ব ১৬) নেপাল চ্যাম্পিয়নও ছিলেন।

## অভিনীত চলচ্চিত্র

## তথ্যসূত্র

## বহিঃসংযোগ
* মিস নেপাল ২০১৩ প্রোফাইল
* মিস নেপালের দাপ্তরিক ওয়েবসাইট
* সিপোরা গুরুংয়ের ছবি

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:পোখারার ব্যক্তি
বিষয়শ্রেণী:নেপালি বৌদ্ধ
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী নেপালি
বিষয়শ্রেণী:গুরুং ব্যক্তি
বিষয়শ্রেণী:২১শ শতাব্দীর নেপালি ব্যক্তি
ভারত হেভি ইলেক্ট্রিক্যালস লিমিটেড

**ভারত হেভি ইলেক্ট্রিক্যালস লিমিটেড** (বিএইচইএল) একটি ভারতের সরকারি খাতের প্রকৌশলী ও উৎপাদনকারী সংস্থা। এটি ভারতের নতুন দিল্লিতে অবস্থিত। ১৯৬৪ সালে প্রতিষ্ঠিত, বিএইচইএল ভারতের বৃহত্তম বিদ্যুত সরঞ্জাম প্রস্তুতকারক।

## ইতিহাস
ভেল ১৯৬৪ সালে ভারী বৈদ্যুতিক সরঞ্জাম শিল্পের সূচনার মাধ্যমে প্রতিষ্ঠিত হয়। হেভি ইলেক্ট্রিক্যালস (ভারত) লিমিটেডকে ১৯৭৪ সালে বিএইচএল-এর সাথে একীভূত করা হয়। ভেল ১৯৯১ সালে একটি সরকারি সংস্থায় রূপান্তরিত হয়। এটি সময়ের সাথে সাথে ট্রান্সমিশন, পরিবহন, তেল ও গ্যাস এবং অন্যান্য জোটবদ্ধ শিল্পসহ বিভিন্ন খাতের জন্য বৈদ্যুতিক, ইলেকট্রনিক ও যান্ত্রিক সরঞ্জাম উৎপাদন করার সক্ষমতা অর্জন করে। যাইহোক, কোম্পানির আয়ের বেশিরভাগ অংশ এখনও টারবাইন ও বয়লারসমূহের মতো বিদ্যুৎ উৎপাদনকারী সরঞ্জাম বিক্রয় থেকে প্রাপ্ত হয়। বিএইচইল ২০১৭ সালের মধ্যে সরবরাহিত সরঞ্জামসমূহ ভারতে মোট স্থাপিত বিদ্যুৎ উৎপাদন ক্ষমতাের প্রায় ৫৫% গঠন করে। সংস্থাটি ভারতীয় রেলকে বৈদ্যুতিন লোকোমোটিভস সরবরাহ করে এবং সুরক্ষা সরঞ্জাম, যেমন অর্ডানেন্স ফ্যাক্টরি বোর্ডের সহযোগিতায় নির্মিত সুপার র‍্যাপিড গান মাউন্ট (এসআরজিএম) ও ভারতীয় সশস্ত্র বাহিনীকে সিমুলেটর সরবরাহ করে।

## সমালোচনা
ভেল বাংলাদেশ-ইন্ডিয়া ফ্রেন্ডশিপ পাওয়ার কোম্পানি প্রাইভেট লিমিটেডের (এনটিপিসি লিমিটেড ও বাংলাদেশ বিদ্যুৎ উন্নয়ন বোর্ডের মধ্যে যৌথ উদ্যোগ) জন্য সুন্দরবন ম্যানগ্রোভের নিকট রামপালে ১৩৪০ মেগাওয়াট সক্ষমতার কয়লা বিদ্যুৎকেন্দ্র নির্মাণ করবে। প্রকল্পটি পরিবেশের প্রভাব ও বিশ্বের বৃহত্তম ম্যানগ্রোভ বনের সম্ভাব্য ক্ষতির জন্য সমালোচনার মুখোমুখি হয়। নরওয়ের সার্বভৌম সম্পদ তহবিল ২০১২ সালে রামপাল কয়লা কেন্দ্র সম্পর্কিত উদ্বেগের কারণে বিএইচএলকে তার বিনিয়োগের পোর্টফোলিও থেকে সরিয়ে দিয়েছে।

## তথ্যসূত্র

## বহিঃসংযোগ

বিষয়শ্রেণী:নয়াদিল্লি ভিত্তিক কোম্পানি
বিষয়শ্রেণী:ভারতীয় মার্কা
বিষয়শ্রেণী:১৯৬৪-এ দিল্লিতে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত ভারতীয় কোম্পানি
বিষয়শ্রেণী:দিল্লি ভিত্তিক প্রস্তুতকারক কোম্পানি
বিষয়শ্রেণী:ভারতের লোকোমোটিভ প্রস্তুতকারক
বিষয়শ্রেণী:ভারতের সরকারি মালিকানাধীন কোম্পানি
বিষয়শ্রেণী:১৯৫৯-এ প্রতিষ্ঠিত ভারতীয় কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
বিষয়শ্রেণী:বৈদ্যুতিক যন্ত্রপাতি প্রস্তুতকারক
স্বস্তিমা খডকা

**স্বস্তিমা খডকা** ( দেবনাগরীতে : स्वस्तिमा खड्का; জন্ম ৪ জুলাই ১৯৯৫) হলেন একজন নেপালি অভিনেত্রী যিনি নেপালি চলচ্চিত্রে কাজ করার জন্য সমধিক পরিচিত। তিনি *[[লাভ লাভ লাভ (২০১৭-এর চলচ্চিত্র)|লাভ লাভ লাভ]]* (২০১৭) *, [[ছক্কা পঞ্জা ২|ছক্কা পাঞ্জা ২]]* (২০১৭) *, নাই নভন্নু ল ৫* (২০১৮) *এবং [[বুলবুল (২০১৯-এর চলচ্চিত্র)|বুলবুল]]* (২০১৯) চলচ্চিত্রে উপস্থিত হয়েছেন।

## ব্যক্তিগত ও প্রাথমিক জীবন
স্বস্তিমা খডকা ১৯৯৫ সালের ৪ জুলাই নেপালের কাঠমান্ডুতে জন্মগ্রহণ করেছিলেন।  তিনি ভক্তপুরের বীরেন্দ্র সৈনিক আয়াসিয়া মহাবিদ্যালয় থেকে এসএলসি শেষ করেছিলেন। তারপর তিনি থাপাথলি ক্যাম্পাস থেকে স্থাপত্য প্রকৌশলে তিন বছরের ডিপ্লোমা অর্জন করেছেন। 

১৭ বছর বয়সে তিনি নেপালের জাতীয় সৌন্দর্য প্রতিযোগিতা *মিস টিন নেপালে* অংশ নিয়েছিলেন। 

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:কাঠমান্ডুর অভিনেত্রী
যিহূদিয়া

**যিহূদিয়া** (; ; ; ) হল ইসরায়েল ও ফিলিস্তিনের পশ্চিম তীরস্থ পর্বতময় দক্ষিণাঞ্চলের প্রাচীন, ঐতিহাসিক, বাইবেলীয় হিব্রু, সমসাময়িক লাতিন এবং আধুনিক নাম। বাইবেলের পিতৃকুলপতি যাকোবের পুত্রের হিব্রু নাম যিহূদা থেকে এই নামটির উৎপত্তি, যেখানে যিহূদার বংশধরেরা বাইবেলীয় ইস্রায়েলের দ্বাদশ বংশের অন্যতম যিহূদার বংশ গঠন করে এবং পরবর্তীকালে যিহূদা রাজ্য গড়ে তোলে যা খ্রীষ্টপূর্ব ৯৩৪ থেকে খ্রীষ্টপূর্ব ৫৮৬ অব্দ পর্যন্ত টিকে ছিল। বাবিলীয় বিজয়, পারসিক, হেলেনীয় এবং রোমীয় আমলে অঞ্চলটির নাম যথাক্রমে বাবিলীয় এবং পার্সীয় যিহূদ, হাশ্মোনীয় যিহূদিয়া এবং ফলস্বরূপ হেরোদীয় ও রোমীয় যিহূদিয়া প্রদেশ হিসাবে অন্তর্ভুক্ত হয়েছিল।

১৩৫ খ্রীষ্টাব্দে বার কোখবা বিদ্রোহের ফলস্বরূপ বিজয়ী রোমীয় সম্রাট হাদ্রিয়ান কর্তৃক এই অঞ্চলটির নাম পরিবর্তন করে রোমীয় সুরিয়ার সাথে একত্র করে সুরিয়া পলেষ্টিনা গঠন করা হয়। যিহূদিয়ার একটি বিরাট অংশ ১৯৪৮ এবং ১৯৬৭ সালের মধ্যে যর্দনীয় পশ্চিম তীরের অন্তর্ভুক্ত ছিল। ভৌগোলিক পরিভাষা হিসাবে যিহূদিয়া শব্দটি বিশ শতকে ইসরায়েলের প্রশাসনিক জেলা যিহূদিয়া ও শমরিয়া অঞ্চল হিসাবে, যা সাধারণত পশ্চিম তীর হিসাবে চিহ্নিত, ইসরায়েলি সরকার পুনরুজ্জীবিত করেছিল।

## ব্যুৎপত্তি
*যিহূদিয়া* নামটি "যিহূদা" নামের গ্রিক ও রোমীয় অভিযোজন, যা মূলত সেই নামের ইস্রায়েলীয় বংশ এবং পরবর্তীতে প্রাচীন যিহূদা রাজ্যের অঞ্চলটিকে ঘিরে রেখেছে। নিমরুদ ট্যাবলেট কে.৩৭৫১, তারিখের সি। খ্রিস্টপূর্ব 3৩৩ খ্রিস্টাব্দ, যিহূদা নামটির প্রথম দিকের জানা রেকর্ড (আসিরিয়ান কিউনিফর্মে ইয়ুদা বা KUR.ia-da-da-a-a নামে লেখা)।

## তথ্যসূত্র


বিষয়শ্রেণী:প্রাচীন ইহুদি গ্রীক ইতিহাস
বিষয়শ্রেণী:প্রাচীন ইহুদি পারস্য ইতিহাস
বিষয়শ্রেণী:ইসরায়েলের ঐতিহাসিক অঞ্চল
বিষয়শ্রেণী:হিব্রু বাইবেল অঞ্চল
বিষয়শ্রেণী:নতুন নিয়মে উল্লেখিত অঞ্চল
বিষয়শ্রেণী:ফিলিস্তিনের ভূগোল
বিষয়শ্রেণী:পশ্চিম তীর
আস্থা পোখরেল

**আস্থা পোখরেল** ( ) হলেন একজন নেপালি ফ্যাশন মডেল। তিনি ২০১১ সালে তাঁর পেশাদার মডেলিং কর্মজীবন শুরু করেছিলেন।

তাঁর জন্য প্রথম বড় বিষয়টি ছিল নব্যাতা পত্রিকার প্রচ্ছদে উঠে আসা। ২০১১ সালের মার্চ সংখ্যায় পত্রিকাটি তাদের প্রচ্ছদে তাঁকে প্রদর্শিত করেছিল।

## কর্মজীবন
তিনি *সুপার মডেল নেপাল ২০১৩* প্রতিযোগিতায় জিতেছিলেন এবং সিঙ্গাপুরে অনুষ্ঠিত *এশিয়া'স নেক্সট টপ মডেল-*এর প্রথম মরসুমে পঞ্চম স্থান অধিকার করেছিলেন। তিনি মিস নেপাল ২০১৪-তেও প্রতিযোগিতা করেছিলেন এবং তাতে তৃতীয় রানার-আপ হয়েছিলেন।  ২০১৪ সালে তিনি ইন্ডিয়া টাইমসের সর্বাধিক আকাঙ্ক্ষিত নারী মনোনীত হয়েছিলেন।  তিনি *এনডিটিভি গুড টাইমস কিংফিশার সুপারমডেলস ২-*এর বিজয়ী হিসাবেও ভূষিত হয়েছেন। 

## তথ্যসূত্র

## বহিঃসংযোগ

* মিস নেপালের দাপ্তরিক ওয়েবসাইট

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
দীপিকা প্রসাই

**দীপিকা প্রসাই** (নেপালি : दीपिका प्रसाई) হলেন একজন নেপালি চলচ্চিত্র অভিনেত্রী। তাঁর অভিনীত উল্লেখযোগ্য চলচ্চিত্রের মধ্যে রয়েছে ঐশ্বর্য় (২০১৭) এবং ছক্কা পঞ্জা ৩ (২০১৮)। 

## ব্যক্তিগত জীবন
দীপিকা প্রসাই ১৯৮৬ সালের ৯ নভেম্বর নেপালের ধনগঢিতে জন্মগ্রহণ করেছিলেন।

তিনি ২০১৮ সালের অক্টোবর মাসে নেপালি চলচ্চিত্র পরিচালক দিবাকর ভট্টরাইয়ের সাথে বিবাহ বন্ধনে আবদ্ধ হয়েছেন। বিয়ের পরে তিনি দীপিকা প্রসাই ভট্টরাই নামেও পরিচিতি পেয়েছেন।

## অভিনীত চলচ্চিত্র

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
এলিশা রাই

**এলিশা রাই** হলেন একজন নেপালি চলচ্চিত্র অভিনেত্রী, মডেল এবং নৃত্যশিল্পী। ২০১৭ সালে মুক্তিপ্রাপ্ত নেপালি চলচ্চিত্র *লুট ২-*এ নাচের অভিনয়ের মাধ্যমে তিনি খ্যাতি অর্জন করেছিলেন। তারপর তিনি কিরান্তি ভাষার বিনায়ো শিরোনামের একটি চলচ্চিত্রে প্রধান নারী চরিত্রে অভিনয় করেছেন।

চলচ্চিত্রে অভিনয় করার পাশাপাশি তিনি নেপালি ইউটিউব চ্যানেল *উর স্টাইলটিভিতে* সঙ্গীত-ভিডিও এবং বিভিন্ন স্বল্পদৈর্ঘ্যের হাস্যরসাত্মক ভিডিও/স্কেচ কমেডি ভিডিও দিয়ে তার কর্মজীবন শুরু করেছিলেন। 

## নির্বাচিত চলচ্চিত্র
* *বিনায়ো* (২০১৪)
* *লুট ২* (২০১৭), সুন্দরি চরিত্রে

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
উষা রজক

**উষা রজক** (নেপালি : उषा रजक; জন্ম ১৮ অক্টোবর ১৯৮৫) হলেন একজন নেপালি চলচ্চিত্র অভিনেত্রী, মডেল এবং রন্ধনশিল্পী। পাশাপাশি তিনি ওয়ার্ল্ড মিস ইউনিভার্সিটি নেপাল ২০০৬ প্রতিযোগিতার বিজয়ী।

## সৌন্দর্য প্রতিযোগিতা
মডেলিং কর্মজীবনে তিনি প্রথম শিরোপা (সানসিল্ক মিস বিউটিফুল হেয়ার) পেয়েছিলেন লাক্স বিউটি স্টার ২০০৪-এ। তারপরে তিনি ২০০৬ সালে দক্ষিণ কোরিয়ায় অনুষ্ঠিত ওয়ার্ল্ড মিস ইউনিভার্সিটিতে নেপালের প্রতিনিধিত্ব করেছিলেন। ২০০৫ সালে নেপালে অনুষ্ঠিত জাতীয় থিয়েটার অভিনেত্রী প্রতিযোগিতায় তিনি সেরা অভিনেত্রীর পুরস্কার অর্জন করেছিলেন। পরে তিনি এইচআইভি/এইডস বিষয়ে সচেতনতামূলক চলচ্চিত্র *ওয়ানডে-*এর জন্য সেরা নবাগত অভিনেত্রী হিসাবে ২০০৯ সালে নেপালের ডিজিটাল চলচ্চিত্র পুরস্কার পেয়েছিলেন।

## তথ্যসূত্র

## বহিঃসংযোগ

* মুভিজনেপাল.কম 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:ললিতপুর জেলার ব্যক্তি
বিষয়শ্রেণী:নেপালি পাচক
জসিতা গুরুং

**জসিতা গুরুং** (নেপালি: जसिता गुरुङ, জন্ম ১৬  মে, ১৯৯৬) তিনি নেপালি অভিনেত্রী এবং মডেল। *লিলি বিলে* চলচ্চিত্রে প্রদীপ খডকার বিপরীতে অভিনয়ের জন্য তিনি সমধিক পরিচিত।

## প্রারম্ভিক জীবন
জসিতা গুরুং ১৯৯৬ সালের ১৬ মে নেপালের পোখরায় জন্মগ্রহণ করেছিলেন। তবে তিনি যুক্তরাজ্যে তার বাবা-মা এবং নিকটাত্মীয়দের কাছে বড় হয়েছিলেন।

## অভিনীত চলচ্চিত্র

## পুরস্কার ও সম্মাননা

|-
| ২০১৮
| *লিলি বিলি*
| ডিসিনে চলচ্চিত্র পুরস্কার ২০৭৫ (সেরা নবীন আভিনেত্রী) 
| 
|
|-
| ২০১৮
|*লিলি বিলি*
| কামনা চলচ্চিত্র পুরস্কার ২০৭৫ (সেরা নবীন আভিনেত্রী) 
|
|

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:নেপালি অভিনেত্রী
বিষয়শ্রেণী:ব্রিটিশ অভিনেত্রী
বিষয়শ্রেণী:পোখারার ব্যক্তি
বিষয়শ্রেণী:গুরুং ব্যক্তি
সুরক্ষা পন্ত

**সুরক্ষা পন্ত** ( নেপালি : सुरक्षा पन्त) হলেন একজন নেপালি অভিনেত্রী এবং মডেল।  অলোক নেমবাংয়ের *[[আজহাই পানি|আজআই পানি]]* চলচ্চিত্রে একটি পার্শ্ব চরিত্রের মধ্য দিয়ে অভিনেত্রী হিসাবে তিনি আত্মপ্রকাশ করেছিলেন এবং *ধনপতি*  চলচ্চিত্রে অভিনয়ের পরে তিনি খ্যাতি পেয়েছিলেন। 

## কর্মজীবন
সুরক্ষা পন্ত অলোক নেমবাংয়ের শেষ ছায়াছবি *[[আজহাই পানি]]* (২০১৫) দিয়ে নিজের অভিনয় জীবনের সূচনা করেছিলেন। এতে তিনি সুদর্শন থাপা এবং পুজা শর্মার পাশাপাশি পার্শ্ব চরিত্রে শৈলীর ভূমিকায় অভিনয় করেছিলেন। ছবিটি বক্স অফিসে গড়পড়তা স্থানে ছিল  এবং দর্শকদের কাছ থেকে ব্যাপক ইতিবাচক প্রতিক্রিয়া পেয়েছিল। তবে তাঁর ভূমিকা তাতে তেমন একটা নজরে আসে নি।

২০১৯ সালে পন্ত বিপিন কার্কির সাথে *[[গোপী (২০১৯-এর চলচ্চিত্র)|গোপী (২০১৯)]]* চলচ্চিত্রে উপস্থিত হয়েছিলেন। এতে তাঁকে গোপীর (বিপিন কার্কি) প্রণয়াগ্রহী হিসাবে দেখানো হয়েছে।

## অভিনীত চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:১৯৮৯-এ জন্ম
সারিকা সিং (থাঙ্কা শিল্পী)

**সারিকা সিং** হলেন একজন ভারতীয় দক্ষ থাঙ্কা চিত্রশিল্পী এবং একজন উৎসাহী সাংস্কৃতিক কর্মী। তিনি নতুন দিল্লিতে জন্মগ্রহণ করেছিলেন এবং বর্তমানে স্বামী ও দুই সন্তানের সাথে ধর্মশালায় থাকেন। তিনি বিশ্বের প্রথম মহিলা থাঙ্কা চিত্রশিল্পী, পাশাপাশি তিনি প্রথম ভারতীয় যিনি এই শিল্প রূপটি অনুশীলন করেছেন। তাঁর বহু বছরের গবেষণায় তিনি থাঙ্কা চিত্রকর্মের সংরক্ষণ ও প্রচারে ব্যাপক অবদান রেখেছেন।
## শিক্ষাজীবন
সারিকা দিল্লির লেডি শ্রী রাম কলেজ থেকে স্নাতক ডিগ্রি অর্জন করেছিলেন। তিনি ১৯৯৭ সালে বড় শহরের বিলাসবহুল জীবন ত্যাগ করে বৌদ্ধ বিষয়ের উপর ভিত্তি করে হিমালয় শাস্ত্রীয় শিল্প শিখতে ধর্মশালায় এসেছিলেন। তিনি ১৯৯৭ থেকে ২০০০ সাল পর্যন্ত ধর্মশালার নিকটবর্তী সিদ্ধবাড়ির বিশ্বখ্যাত নরবুলিংকা ইনস্টিটিউটে প্রথম এই শিল্পকলাটি অধ্যয়ন করেছিলেন।  তারপরে তিনি ২০০৬ সাল পর্যন্ত থাঙ্গদে গটসাল স্টুডিও এবং আর্ট স্কুলে অধ্যয়ন করেন। প্রতিষ্ঠার পর থেকে, চিরাচরিত কৌশল এবং পদ্ধতি ব্যবহার করে বিদ্যালয়টি ২০০টিরও বেশি উচ্চ মানের থাঙ্কা তৈরি করেছে। 
## কর্মজীবন
চতুর্দশ দলাই লামার এক বিবৃতি অনুসারে, হিমালয়ান বৌদ্ধ শিল্পের থাঙ্কা চিত্রকলার ঐতিহ্যে সম্ভবত সারিকা হলেন প্রথম মহিলা চিত্রশিল্পী এবং শিক্ষক।  সারিকা বর্তমানে, তাঁর স্বামী গুরু লোচোর সাথে, থাঙ্গদে গটসাল থাঙ্কা স্টুডিও এবং আর্ট স্কুল পরিচালনা করছেন। লোচো একজন বরিষ্ঠ থাঙ্কা চিত্রশিল্পী।  এই দম্পতি সম্প্রতি ধর্মশালায় হিমালয় শিল্প ও সংস্কৃতি যাদুঘরের প্রতিষ্ঠা করেছেন এবং সেখানে কাজ শুরু করেছেন। সারিকা থাঙ্কার শিল্প নিয়ে বক্তৃতা দেন। লন্ডনের অক্টোবর গ্যালারী তে তাঁর স্টুডিওর কাজ প্রদর্শিত হয়েছে।   লেডি শ্রী রাম কলেজ ফর উইমেনের স্নাতক সারিকা, ২০১২ সালের নভেম্বরে, আরেকজন উল্লেখযোগ্য প্রাক্তন ছাত্রী অং সান সু চিকে শ্বেত তারার থাঙ্কা চিত্রকর্ম দিয়ে সম্মানিত করেছিলেন।

## তথ্যসূত্র

*http://www.thehindu.com/todays-paper/tp-national/tp-newdelhi/preserving-thangka-art/article4152608.ece
*http://www.hindustantimes.com/News-Feed/ColumnsOthers/The-Curious-case-of-Thangka-art/Article1-453310.aspx
*http://www.tribuneindia.com/2003/20030907/ncr1.htm
*Puttgen, Julie. "Divine Colours: Goddess Is in the Details." National Geographic: Traveler (India) Aug. 2012: 124-27. Print.
*http://news.oneindia.in/2011/10/24/sarika-singh-1st-woman-thangka-painter-arvind.html

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিমাচল প্রদেশের চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
মীরা রাণা

**মীরা রাণা** ( ;জন্ম ২৪ সেপ্টেম্বর ১৯৫১) হলেন একজন নেপালি সঙ্গীতশিল্পী যিনি নিজের ৫৫ বছরের সঙ্গীতজীবনে প্রায় ১,৬০০ টিরও বেশি গান গেয়েছেন।  রানা শাসনের পতনের পরে দেশটির আধুনিকীকরণের প্রথম ধাপে তাঁকে "নেপালের রেকর্ডিং তারকাদের প্রথম লহরী"-গণের একটি অংশ হিসাবে গণ্য করা হত। সেই সময় লোক, শাস্ত্রীয় এবং এমনকি পপ সঙ্গীতও রেকর্ড করা হয়েছিল। তিনি নারায়ণ গোপাল, গোপাল যোজন, কুমার বসনেত, উদিত নারায়ণ ঝা এবং রাম থাপার মতো শিল্পীদের সাথে কাজ করেছেন।  তিনি ২০১৬ সালে রেডিও নেপালের স্টুডিওতে ৩৬৫ জন শিল্পীর যৌথ পরিবেশিত গান মেলাঙ্কলির সাথেও জড়িত ছিলেন। গানটি রচনা, সুরারোপ ও নির্মাণ করেছিলেন পরিবেশবাদী নিপেশ ঢাকা। একই সাথে একই গানে একাধিক কন্ঠশিল্পীর অংশগ্রহণের জন্য গানটি  গিনেস বিশ্ব রেকর্ডে নথিভুক্ত হয়েছে। তিনি নেপালি রাজনীতিতেও যোগ দিয়েছেন। 

## প্রারম্ভিক জীবন
মীরা ১৯৫১ সালের ২৪শে সেপ্টেম্বর নেপালের কাঠমান্ডুতে নির্মলা এবং শম্ভু প্রসাদ মিশ্র দম্পতির ঘরে জন্মগ্রহণ করেছিলেন। পিতা শম্ভু প্রসাদ ছিলেন একজন তবলাবাদক। তিনি প্রাতিষ্ঠানিকভাবে সঙ্গীত নিয়ে অধ্যয়ন করেছিলেন। 

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নেপালি গায়িকা
বিষয়শ্রেণী:২০শ শতাব্দীর নেপালি গায়িকা
বিষয়শ্রেণী:এশীয় সঙ্গীতশিল্পী অসম্পূর্ণ
মিনি শিবকুমার

**মিনি শিবকুমার** একজন ভারতীয় দৃশ্যকলা শিল্পী ছিলেন। যদিও তিনি শিল্পের ক্ষেত্রে বেশ দেরিতে এসেছিলেন (৩৮ বছর বয়সে), তিনি তাঁর সহজাত সংবেদনশীলতাপূর্ণ কাজ দিয়ে শিল্পজগতের বৃত্তে বড় প্রত্যাশা তৈরি করেছিলেন। শিক্ষাজগতে জীব-বিজ্ঞানী, মিনি ২০০১ সালে নন্দন, কলাভবন এবং তারপরে নতুন দিল্লির আর্ট হেরিটেজে একক প্রদর্শনীর মাধ্যমে শিল্প জগতে হাজির হয়েছিলেন। এর পর থেকে তিনি আর বিজ্ঞানের জগতে ফিরে যাননি।

## প্রাথমিক জীবন এবং শিক্ষা
মিনি শিবকুমার ১৯৬১ সালে তিরুবনন্তপুরমে জন্মগ্রহণ করেছিলেন এবং প্রাণিবিদ্যায় স্নাতকোত্তর করেছিলেন। এরপরে তিনি বিশ্বভারতী বিশ্ববিদ্যালয়ে তাঁর ডক্টরাল গবেষণা চালিয়েছিলেন। 

## কর্মজীবন
মিনি তাঁর কাজগুলি এমন সময়ে প্রদর্শন শুরু করেছিলেন যখন সমসাময়িক ভারতীয় শিল্পে তেজীভাব এসেছিল এবং প্রতিটি প্রদর্শনী ছিল আয়তন এবং আকারে সমৃদ্ধ প্রদর্শনী। ২০০১ সালে তিনি শিল্পকে পেশা হিসাবে নিয়ে বিভিন্ন জাতীয় এবং আন্তর্জাতিক প্রদর্শনী করেছিলেন। ২০০৮ সালে, তিনি মুম্বাইয়ের বিড়লা আকাদেমিতে একটি বড় একক প্রদর্শনী করেছিলেন।

তিনি তাঁর "রঙের স্পন্দন এবং সৃজনশীল প্রকাশের গতিশীলতা"র জন্য পরিচিত
## ব্যক্তিগত জীবন
বিশ্বভারতী বিশ্ববিদ্যালয়ের কলাভবনে বিশিষ্ট শিল্প ইতিহাসবিদ ও শিক্ষক আর. শিবকুমারের সাথে মিনি বিবাহ বন্ধনে আবদ্ধ হয়েছিলেন।
## ক্যান্সার এবং মৃত্যু
২০১০ সালের ৫ই সেপ্টেম্বর, মিনি স্তন ক্যান্সারে আক্রান্ত হয়ে মারা যান।

চিত্রশিল্পী হিসাবে তাঁর জীবনকাল স্বল্পকালীন হলেও তিনি আমাদের জন্য তাঁর শেষ চিত্রকর্মের মতো পর্যবেক্ষণ, অভিজ্ঞতা এবং এই পৃথিবীতে একজন মহিলার সত্তার এক কল্পিত জগত রেখে গেছেন।
## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কেরলের চিত্রশিল্পী
বিষয়শ্রেণী:২০শ শতাব্দীর ভারতীয় নারী
অ্যাডমিরাল আহসান মিশন

**অ্যাডমিরাল আহসান মিশন** (বা **আহসান ফর্মুলা** নামেও পরিচিত) হলো ১৯৭১ সালের প্রথমদিকে পূর্ব পাকিস্তানের জন্য পাকিস্তান সরকার কর্তৃক প্রস্তাবিত একটি শান্তি পরিকল্পনা। পূর্ব পাকিস্তানের রাজনৈতিক সংকট নিরসন ও পাকিস্তানের আন্তর্জাতিক ভাবমূর্তি বজায় রাখতে পূর্ব পাকিস্তান সামরিক বাহিনীর কমান্ডার ও পূর্ব পাকিস্তানের তৎকালীন গভর্নর ভাইস অ্যাডমিরাল সৈয়দ মোহাম্মদ আহসানের নেতৃত্বে এই মিশন গঠিত হয়।

১৯৭০ সালের সাধারণ নির্বাচনে জয়ের পর আওয়ামী লীগ পাকিস্তানের কেন্দ্রীয় প্রশাসনের বিপরীতে প্রাদেশিক স্বায়ত্তশাসনের দাবি করতে থাকে। এর প্রেক্ষিতে দলটির নানামুখী আন্দোলন ও পূর্ব পাকিস্তানে পশ্চিম অংশের বিরুদ্ধে গণ-অসন্তোষ পাকিস্তানের দুই অংশের সম্পর্কে চিড় সৃষ্টি করতে থাকে। সেনাবাহিনীর সহায়তায় ঢাকা বিশ্ববিদ্যালয়ে পূর্ব পাকিস্তান পুলিশের আক্রমণের পর ভারত মধ্যস্থতার কথা জানায়। পাকিস্তান সরকার তারযোগে ভারতীয় মধ্যস্থতার তদন্ত করে পূর্ব পাকিস্তান সংকটের শান্তিপূর্ণ সমাধানের জন্য অ্যাডমিরাল আহসানকে নির্দেশ দেয়।

অ্যাডমিরাল আহসান মূলত আওয়ামী লীগ কর্তৃক ১৯৬৬ সালে প্রদত্ত ছয় দফা কর্মসূচির আলোকে প্রস্তাবনা প্রদান করে:
* কেন্দ্র দেশের প্রতিরক্ষা, সেনাবাহিনী, বৈদেশিক নীতি, জাতীয় নিরাপত্তা ও মুদ্রা নিয়ন্ত্রণ করবে।
* প্রদেশগুলো স্ব-স্ব রাজস্ব নির্ধারণের ক্ষমতা লাভ করবে এবং কেন্দ্রীয় খাতে একটি নির্দিষ্ট অর্থ জমা দেবে।
* পূর্ব পাকিস্তান থেকে পশ্চিম পাকিস্তানি নাগরিক ও কূটনীতিক এবং পশ্চিম থেকে পূর্বে বাঙালি নাগরিকদের প্রত্যাবাসন।
* জনসংখ্যার ভিত্তিতে পূর্ব ও পশ্চিমে জাতীয় সম্পদের সুষম বণ্টন।

এছাড়াও মিশন পাকিস্তান কো-ফেডারেশন গঠনের প্রস্তাব দেয়, যেখানে ইয়াহিয়া খান পাকিস্তানের রাষ্ট্রপতি হবেন এবং মুজিব ও ভুট্টো হবেন যথাক্রমে পূর্ব ও পশ্চিম পাকিস্তানের প্রধানমন্ত্রী। পূর্ব পাকিস্তান থেকে পশ্চিম পাকিস্তানি সরকারি কর্মচারীদের পশ্চিমে প্রত্যাবসন এবং পূর্ব ও পশ্চিমের মধ্যে সম্পদের সুষম বণ্টনের প্রস্তাবও করা হয়। প্রস্তাবনাগুলো আন্তর্জাতিক সম্প্রদায় কর্তৃক প্রশংসিত হয় এবং ভারত অনিচ্ছা সত্ত্বেও সম্মতি জানায়। জুলফিকার আলী ভুট্টো ছাড়া অন্যান্য পশ্চিম পাকিস্তানি নেতৃবৃন্দ প্রস্তাবকে স্বাগত জানান। তবে, ইয়াহিয়া খানের সামরিক প্রশাসন মিশনকে সমর্থন প্রদান না করে এর কার্যকারিতা নিয়ে তীব্র বিরোধিতা শুরু করে।

প্রস্তাবনাগুলো উপেক্ষিত হওয়ায় ১৯৭১ সালের মার্চে অ্যাডমিরাল আহসান পদত্যাগ করেন এবং পাকিস্তানে ফিরে যান। লেফটেন্যান্ট জেনারেল ইয়াকুব আলি খানের পদত্যাগের পর তিনি পাকিস্তানে আবার পদাসীন হন।

## তথ্যসূত্র

## গ্রন্থপঞ্জি
* 
* 

বিষয়শ্রেণী:১৯৭১-এ পাকিস্তান
বিষয়শ্রেণী:পাকিস্তান–বাংলাদেশ সম্পর্ক
বিষয়শ্রেণী:বাংলাদেশের স্বাধীনতা যুদ্ধের কারণ ও সূচনালগ্ন
বিষয়শ্রেণী:পূর্ব পাকিস্তান
বিষয়শ্রেণী:শান্তি প্রক্রিয়া
মনীষা ওগালে

**মনীষা শৈলেশ ওগালে** হলেন ভারতের মহারাষ্ট্র রাজ্যের থানে শহরের একজন শিল্পী।  তাঁর সবচেয়ে উল্লেখযোগ্য কাজগুলির মধ্যে রয়েছে বিশ্বের বৃহত্তম হাতে অলঙ্কৃত ব্যাগ এবং হাতে আঁকা কুর্তা, যে দুটি যথাক্রমে গিনেস ওয়ার্ল্ড বুক অফ রেকর্ডস এবং লিমকা ওয়ার্ল্ড বুক অফ রেকর্ডসে প্রবেশ করেছে।

## কাজ
মনীষা ওগালে বিশ্লেষণাত্মক রসায়নে তাঁর এমএসসি করেছিলেন, এর পরে তিনি কোঙ্কন রেলপথ এবং হিরানন্দানি সফটওয়্যার বিভাগের সাথে একজন সফটওয়্যার কর্মজীবী হিসাবে কাজ করেছিলেন। যদিও শিল্পের ক্ষেত্রে ওগালের কোনও আনুষ্ঠানিক প্রশিক্ষণ ছিলনা, তিনি বছরের পর বছর একাধিক মাধ্যম এবং জমিন নিয়ে কাজ করেছেন, যার মধ্যে আছে কাঁচ, কাপড়, প্রদীপ, কাপড়ের উপর আঁকা এবং রঙ্গোলি ও জারদোজি কাজ নিয়ে পরীক্ষা নিরীক্ষা। তিনি অনেক আলোচনাসভা (সেমিনার) এবং কর্মশালা পরিচালনা করেন যেখানে তিনি চিত্রকলার শিক্ষা দেন।

## অর্জনসমূহ

### গিনেস ওয়ার্ল্ড রেকর্ড
২০১৪ সালের জুলাইতে, মনীষা ওগালে, থানের কোরুম শপিং মলে, মাত্র নয় ঘণ্টার মধ্যে বিশ্বের বৃহত্তম হাতে অলঙ্কৃত ব্যাগ তৈরি করে গিনেস বিশ্ব রেকর্ড বইতে নাম তুলেছিলেন।  ব্যাগটি এক তলা ভবনের মতো লম্বা হওয়ার জন্য খ্যাতি অর্জন করেছিল। এটি পরিবেশগত নকশাতে আচ্ছাদিত ছিল, পরিবেশবাদকে কারণ হিসাবে গ্রহণ করে, মানুষকে জল ও প্রকৃতি সংরক্ষণ করার আহ্বান জানানো হয়েছিল। সবচেয়ে উল্লেখযোগ্যভাবে, এই শিল্পসৃষ্টিটি প্লাস্টিকের ব্যাগ ব্যবহারের বিরুদ্ধে আওয়াজ তুলেছিল।

### লিমকা বুক অফ রেকর্ডস
২০১০ সালের অক্টোবরে, শুধুমাত্র কাপড় এবং কাপড়ের রঙ ব্যবহার করে, ২৯ ঘণ্টা ২৭ মিনিটে, বিশ্বের বৃহত্তম হাতে আঁকা কুর্তা তৈরি করা মনীষা ওগালে একজন লিমকা বুক অফ রেকর্ডস ধারক হয়েছিলেন। কুর্তাটি ৪০ ফুট উঁচু এবং ২০ ফুট প্রশস্ত ছিল। এটি পরে থানের নিউ ইংলিশ স্কুলে প্রদর্শিত হয়েছিল। ওগালেকে উদ্ধৃত করে বলা হয়েছিল যে তিনি প্রথমে বিশ্বের বৃহত্তম শাড়িতে হাতের আঁকা কাজ করতে চেয়েছিলেন, তবে সময়ের সীমাবদ্ধতার কারণে সেটি আর করেননি।

## তথ্যসূত্র

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:মারাঠি ব্যক্তি
বিষয়শ্রেণী:মহারাষ্ট্রের নারী শিল্পী
প্রসঙ্গার্থ বিশ্লেষণ (কম্পাইলার)

**প্রসঙ্গার্থ বিশ্লেষণ (semantic analysis)** বা **প্রসঙ্গ সংবেদনশীল বিশ্লেষণ (context sensitive analysis)** কম্পাইলার নির্মাণের সময়কার একটি প্রক্রিয়া যা উৎস কোড থেকে প্রয়োজনীয় শব্দার্থক তথ্য সংগ্রহ করার জন্য সাধারণত পার্সিংয়ের পরে ব্যবহৃত হয়।  এই প্রক্রিয়াটি সাধারণত টাইপ চেকিং করে, বা নিশ্চিত করে তোলে যে ব্যবহারের আগে কোনো চলক ঘোষিত হয়েছে কিনা যা বর্ধিত ব্যাকাস – নওর আকারে বর্ণনা করা অসম্ভব, ফলে যা পার্সিংয়ের সময় সহজে শনাক্ত করা যায় না।

## আরো দেখুন

* Attribute grammar
* Context-sensitive language
* শব্দার্থবিজ্ঞান বিশ্লেষণ (কম্পিউটার বিজ্ঞান)

## তথ্যসূত্র


বিষয়শ্রেণী:কম্পাইলার
বর্তিকা রাই

**বর্তিকা ইয়েম রাই** হলেন নিউইয়র্ক সিটিতে অবস্থানকারী একজন নেপালি সঙ্গীতশিল্পী ও সঙ্গীতরচয়িতা।

২০১০ সালে তার প্রথম অ্যালবাম *বিম্বাকাশ* প্রকাশের মাধ্যমে সমধিক পরিচিতি পাওয়ার পরে তিনি নেপালে একদল উল্লেখযোগ্য সংখ্যক অনুসারী ও ভক্ত অর্জন করেছেন। 

## প্রারম্ভিক জীবন
বর্তিকা রাই নেপালের ললিতপুরে জন্মগ্রহণ করেছিলেন এবং সেখানেই বড় হয়েছিলেন। তিনি ছয় বছর বয়স থেকে‌ই অনানুষ্ঠানিকভাবে সংগীত চর্চা করেছিলেন।  প্রায় ১১ বছর বয়সেই তিনি কয়েকজন শ্রোতার সামনে ছোটখাটো পরিসরে একটি পরিবেশনাও করেছিলেন। তিনি বেশ কয়েকটি বাচ্চার গান রেকর্ড করেছিলেন এবং তাদেরকে শ্রুতি প্রধান, উপেন্দ্র লাল সিং, রওশন শর্মা, জন শ্রেষ্ঠ এবং গুরুদেব কামতের অধীনে সংগীতশিল্পী ও কণ্ঠশিল্পী হিসাবে প্রশিক্ষণ দিয়েছিলেন। 

যুক্তরাষ্ট্রে চলে যাওয়ার পরেই তিনি সঙ্গীত নিয়ে পেশাগতভাবে কর্মজীবন শুরু করেছিলেন।  ২০১৮ সালের ডিসেম্বরে তিনি তাঁর নিজের দেশ তথা নেপাল ভ্রমণ করেছিলেন।

## তথ্যসূত্র

## বহিঃসংযোগ
* https://soundcloud.com/bartika
* https://itunes.apple.com/ca/artist/bartika-eam-rai/1138523318
* https://www.youtube.com/watch?v=H7ZODxg0yyY

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নিউ ইয়র্ক শহরের লেখক
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:নিউ ইয়র্ক (অঙ্গরাজ্যের) ব্যক্তি
বিষয়শ্রেণী:ললিতপুর জেলার ব্যক্তি
বিষয়শ্রেণী:মার্কিন পপ গায়িকা
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
বিষয়শ্রেণী:নেপালি বংশোদ্ভূত মার্কিন ব্যক্তি
হেমি বাওয়া

**হেমি বাওয়া** হলেন একজন ভারতীয় চিত্রশিল্পী এবং ভাস্কর। তাঁর কাজের মাধ্যমের বিস্তৃত পরিসরের মধ্যে রয়েছে অ্যাক্রিলিক ও কাঁচের ওপর চিত্রাঙ্কন এবং ঢালাই কাঁচ, ফাইবার গ্লাস এবং তামা-চালিত কাঁচের তৈরি ভাস্কর্য। তিনি বাস্তবিক এবং ধারণাগত সাম্রাজ্যের মধ্যে সম্পর্কের বিষয়টি পদার্থ, রূপ এবং মর্ম দিয়ে অন্বেষণ করেন। বাওয়া বিশ্বাস করেন যে এই শৈল্পিক প্রক্রিয়া দর্শকদের তাঁর কাজের একাধিক ব্যাখ্যা ভাবতে সহায়তা করে।

বাওয়া ১৯৪৮ সালে দিল্লিতে জন্মগ্রহণ করেন, ১৯৬২ সালে যখন তিনি চিত্রকর্ম শুরু করেছিলেন তখন কোনও আনুষ্ঠানিক প্রশিক্ষণ তাঁর ছিলনা।  
## শিক্ষা ও কর্মজীবন
বাওয়া ত্রিবেণী কলা সঙ্গমে চারুকলা নিয়ে পড়াশোনা করেছিলেন, তার পরে তিনি ঢালাই কাচের শিল্প শিখতে লন্ডনের সেন্ট মার্টিন কলেজে যান। পরে, তিনি স্ক্যান্ডিনেভিয়ার কাচ তৈরির কৌশলগুলি অধ্যয়ন করেছিলেন। এরপর তিনি সেই মাধ্যমটিতে এবং তাছাড়াও ধাতু, কাঠ এবং অ্যাক্রিলিকের সংমিশ্রণে কাজ শুরু করেছিলেন। ১৯৯৬ সালে, কোকা-কোলা তাঁকে একটি ভাস্কর্যের কাজে নিযুক্ত করেছিল, আটলান্টায় ১৯৯৬ গ্রীষ্মকালীন অলিম্পিকের সময় প্রদর্শন করার জন্য। সেই আট ফুট উঁচু কাজটি এখন নগরীর কোকাকোলা যাদুঘরে প্রদর্শিত হয়।  দিল্লিতে *গ্লাস ডাইমেনশন* প্রদর্শনী এবং *ভারত আর্ট ফেয়ার ২০১২* সহ তিনি ভারত এবং বিদেশে একক এবং দলগত প্রদর্শনী করেছেন।

শিল্পকলায় তাঁর অবদানের জন্য ২০০৯ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করেছিল। ২০১০ সালে প্রকাশিত অলকা পান্ডের একটি বই *হেমি বাওয়া* তে তাঁর জীবনী ও রচনাগুলি নথিভুক্ত করা হয়েছে। তিনি এক শিল্পপতি ইন্দ্রজিৎ সিং বাওয়াকে বিবাহ করেছেন এবং এই দম্পতি দিল্লিতে হেইলি রোডে থাকেন।

## তথ্যসূত্র

## বহিঃসংযোগ
*

## আরো পড়ুন
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:ভারতীয় নারী ভাস্কর
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:১৯৪৮-এ জন্ম
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:দিল্লির চিত্রশিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় ভাস্কর
বাবল চেম্বার

**বাবল চেম্বার** হল একটি অতি-উত্তাপযুক্ত স্বচ্ছ তরল (বেশিরভাগ ক্ষেত্রে তরল হাইড্রোজেন ) দিয়ে ভরা পাত্র যার মধ্য দিয়ে চলমান বৈদ্যুতিন চার্জযুক্ত কণাগুলি শনাক্ত করতে ব্যবহৃত হয়। এটি ১৯৫২ সালে ডোনাল্ড এ গ্লেজার উদ্ভাবন করেছিলেন, যার জন্য তাঁকে পদার্থবিদ্যায় ১৯৬০ সালের নোবেল পুরস্কার দেওয়া হয়েছিল। 

বাবল চেম্বারগুলি অতীতে ব্যাপকভাবে ব্যবহৃত হলেও এখন বেশিরভাগ ক্ষেত্রেই তারের চেম্বার, স্পার্ক চেম্বার, ড্রিফ্ট চেম্বার এবং সিলিকন ডিটেক্টর গুলো ব্যবহার করা হয়। উল্লেখযোগ্য বাবল চেম্বারগুলোর মধ্যে বিগ ইউরোপীয় বাবল চেম্বার (বিইবিসি) এবং গারগামেল অন্যতম।

## কার্যনীতি এবং ব্যবহার

ব্যবহার এবং মূলণীতির দিক থেকে বাবল চেম্বার অনেকটাই ক্লাউড চেম্বারের অনুরূপ। এটি সাধারণত তৈরী করা হয় একটি সিলিন্ডারে তরল পূর্ণ করে যেখানে তরলের তাপমাত্রা গলনাঙ্কের ঠিক নীচে রাখা হয়। কণাগুলি চেম্বারে প্রবেশ করার সাথে সাথে একটি পিস্টন হঠাৎ তার চাপ হ্রাস করে এবং তরলটি একটি অতি উত্তপ্ত মেটাস্টেবল পর্যায়ে প্রবেশ করে। চার্জযুক্ত কণা একটি আয়নীকরণ ট্র্যাক তৈরি করে, যার চারপাশে তরলটি বাষ্পীভূত হয় এবং মাইক্রোস্কোপিক বুদবুদ গঠন করে। কোনও ট্র্যাকের চারপাশে বুদবুদ ঘনত্ব একটি কণার শক্তি হ্রাসের সমানুপাতিক।

চেম্বারটি প্রসারিত হওয়ার সাথে সাথে বুদবুদগুলি আকারে বড় হয়, যতক্ষণ না তারা দেখা বা ছবি তোলার জন্য যথেষ্ট পরিমাণে বড় হয়। এর চারপাশে বেশ কয়েকটি ক্যামেরা স্থাপন করা হয়, যা একটি ইভেন্টের ত্রি-মাত্রিক চিত্র অর্জন করতে সাহায্য করে। কয়েকটি মাইক্রোমিটার (μm) অবধি রেজোলিউশন সহ বুদ্বুদের চেম্বারগুলি পরিচালনা করা হয়েছে।

পুরো চেম্বারটি একটি ধ্রুবক চৌম্বকীয় ক্ষেত্রের মধ্যে রাখা হয়। এটি লরেন্টজ ফোর্সের মাধ্যমে চার্জযুক্ত কণার উপর কাজ করে এবং তাদের হেলিকাল পথে ভ্রমণ করতে পরিচালিত করে যার রেডিয়াই কণার চার্জ থেকে গণ অনুপাত এবং তাদের বেগ দ্বারা নির্ধারিত হয়। যেহেতু সমস্ত জ্ঞাত, চার্জযুক্ত, দীর্ঘকালীন উপজাতীয় কণাগুলির চার্জের প্রস্থতা বৈদ্যুতিনের সমান, তাই তাদের বক্রাকার ব্যাসার্ধ অবশ্যই তাদের গতির সাথে আনুপাতিক হতে হবে। সুতরাং, একটি কণার বক্রতার ব্যাসার্ধ পরিমাপ করে, এর গতিবেগ নির্ধারণ করা যেতে পারে।

## তথ্যসূত্র

বিষয়শ্রেণী:কণা শনাক্তকারী
বিষয়শ্রেণী:হাইড্রোজেন প্রযুক্তি
বিষয়শ্রেণী:কণা সনাক্তকারী
অঞ্জু পন্ত

**অঞ্জু পন্ত** ( ) হলেন একজন নেপালি গজল এবং নেপথ্য (প্লেব্যাক) সঙ্গীতশিল্পী । তিনি 'মা তিমি বিনা মরিহাল্ছু' চলচ্চিত্রের শিরোনাম সঙ্গীত, সপুত চলচ্চিত্রের ভুন ভুন বোলি ভমরা, কিসমত চলচ্চিত্রের দিল য়ো মেরো দিল, এবং ডর চলচ্চিত্রের *সুস্তরি সুস্তরি মনমা* সহ একাধিক জনপ্রিয় সংগীত গেয়েছেন।

তিনি ১৮টি চলচ্চিত্রের সঙ্গীত এবং ১০০টিরও বেশি নেপালি একক ও দ্বৈত সঙ্গীতে কণ্ঠ দিয়েছেন।

## হিন্দু গানের বিতর্ক
২০১৪ সালের ৫ সেপ্টেম্বরে প্রকাশিত একটি সংবাদ প্রতিবেদনে দাবি করা হয়েছিল যে গানের কথার মধ্যে হিন্দু দেবদেবীদের উল্লেখ থাকায় কোনও এক উৎসবে তিনি শুভেচ্ছামূলক গান গাইতে অস্বীকার করেছেন এবং এইজন্য তিনি নেপালি সোশ্যাল মিডিয়ায় ব্যাপক সমালোচিত হয়েছিলেন।  তবে তিনি সেই অভিযোগ অস্বীকার করে বলেছিলেন যে ধর্মীয় কারণে নয় বরং তিনি অসুস্থতার কারণে গান গাইতে রাজি ছিলেন না। ২০১৪ সালে তিনি হিন্দু ধর্ম থেকে খ্রিস্টধর্মে ধর্মান্তরিত হয়েছেন। 

## তথ্যসূত্র

## বহিঃসংযোগ
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি খ্রিস্টান
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নেপথ্য সঙ্গীতশিল্পী
বিষয়শ্রেণী:হিন্দুধর্ম থেকে খ্রিস্টধর্মে ধর্মান্তরিত
বিষয়শ্রেণী:তনহুঁ জেলার ব্যক্তি
বিষয়শ্রেণী:নেপালি নেপথ্য সঙ্গীতশিল্পী
লক্ষ্মী মেহের

**লক্ষ্মী মেহের** (জন্ম ৬ই জুলাই, ১৯৬৭) একজন ভারতীয় চিত্রশিল্পী ও সমাজকর্মী। তিনি তার ওড়িশা পট চিত্রকর্মের জন্য বিখ্যাত।

## প্রথম জীবন এবং পটভূমি
তিনি ওড়িশার সুবর্ণপুর জেলার একটি ছোট্ট গ্রাম তারাভাতে জন্মগ্রহণ করেছিলেন এবং যা বর্তমানে ওড়িশার বলঙ্গির শহরে অবস্থিত। তিনি খ্যাতিমান শিল্পী পদ্মশ্রী কৈলাশ চন্দ্র মেহেরের স্ত্রী। তার দুই ছেলে- প্রকাশ মেহের, জয়ন্ত মেহের ও এক মেয়ে মনীষা মেহের। ওড়িশা পট্চিত্র পেইন্টিংয়ের প্রতি তাদের নিজ নিজ অবদানের জন্য তারা সবাই ইতোমধ্যে জাতীয় পুরস্কারে ভূষিত হয়েছেন। 

## ক্যারিয়ার
বিয়ের পরে ১৮ বছর বয়স থেকেই তার চিত্রকর্মে ঝোঁক ছিল। তিনি তার স্বামীর অধীনে শিল্পকর্মের ক্রিয়াকলাপ অনুসরণ করেছিলেন। এখন গত তিন দশক ধরে তিনি ঐতিহ্যবাহী চিত্রকলায় উচ্চ ডিগ্রি অর্জন করেছেন। গৃহিণী হওয়ার পাশাপাশি তিনি ইন্ডিয়ান আর্ট অ্যান্ড ক্রাফট একাডেমি ফর উইমেন-এর মতো প্রতিষ্ঠানে প্রশিক্ষণ দিয়েছেন, যেখানে অনেক তরুণ প্রজন্মকে প্রশিক্ষণ দিয়েছেন। এখন তিনি একজন প্রতিষ্ঠিত কারিগর এবং ভারত সরকারের প্রশিক্ষণ প্রকল্পের মাধ্যমে ওড়িশার কেবিকে জেলার অনেক তরুণ কারিগরকে প্রশিক্ষণ ও কর্মসংস্থানও করে দিয়েছেন যেমন- 'এইচআরডি স্কিমের অধীনে গুরু শিষ্য পরম্পরা' এবং 'স্কিম-সি' ইত্যাদি।
থাম্ব|লক্ষ্মী মেহের তার বাসায় কাজ করার সময় ছবি

শ্রীমতি মেহের তার জীবদ্দশায় ক্যারিয়ারে সারা দেশে বিভিন্ন হস্তশিল্প প্রদর্শনীতে অংশ নিয়েছে এবং চিত্রকর্মগুলিতে শিল্পীপ্রেমী, ভিআইপি এবং দর্শকদের কাছে তাঁর চিত্রগুলি অত্যন্ত মূল্যবান। শিল্পের প্রতি তার আন্তরিকতা তাকে ২০০৫ সালে ভারতের রাষ্ট্রপতি থেকে **মাস্টার কারিগর জাতীয় পুরস্কার** এবং ১৯৯০ সালে ওড়িশার মুখ্যমন্ত্রী থেকে রাজ্য পুরস্কার এনে দেয়।

## পুরস্কার
* ২০০৫- ভারতের রাষ্ট্রপতি দ্বারা জাতীয় পুরস্কার
* ১৯৯০- ওড়িশার মুখ্যমন্ত্রী কর্তৃক রাজ্য পুরস্কার
## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:ওড়িশার চিত্রশিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২১শ শতাব্দীর ভারতীয় চিত্রশিল্পী
আস্থা রাউত

**আস্থা রাউত** (; জন্ম ৩০ এপ্রিল) হলেন একজন নেপালি সঙ্গীতশিল্পী। *অ্যাডিকশন ২* অ্যালবামের *সাল কো পাত টপরি* ছিল তাঁর প্রথম জনপ্রিয়তা পাওয়া গান। ২০১৪ সালে তিনি হিটস এফএম সঙ্গীত সেরা নারীকণ্ঠ্য পুরস্কার পেয়েছিলেন। তাঁর দ্বিতীয় কাজ ছিল মায়া'স বার চলচ্চিত্রের *মায়া য়ো মায়া* (माया याे माया) গানটি।

## ''আধার'' অ্যালবামের গান

* ঝুমকে বুলাকি
* তিন মোহর কো ধাগো
* কদম চালা
* ম রুদা
* বিরসি দেউ
* চৌবন্দী ম পতুকি
* ফাত্যো নি মাইতি কো চিনো

## চলচ্চিত্রের গান

* মায়া য়ো মায়া *(মায়া'স বার)*
* চালাক চালাক *(ধুওয়ানি)*
* বাল মতলব *(লঙ্কা)*

## পুরস্কার

* সেরা পপ নারীকন্ঠ্য (হিটস এফএম সঙ্গীত পুরস্কার ২০১৪)
* সেরা পপ নারীকন্ঠ্য (চিত্র পুরস্কার ২০১৪)
* সেরা পপ নারীকন্ঠ্য (কান্তিপুর সম্মাননা)

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:কাঠমান্ডুর ব্যক্তি
বিষয়শ্রেণী:দোলাখ জেলার ব্যক্তি
বিষয়শ্রেণী:নেপালি গায়িকা
বিষয়শ্রেণী:নেপালি গীতরচয়িতা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:দোলখা জেলার ব্যক্তি
বিষয়শ্রেণী:কাঠমান্ডুর সঙ্গীতজ্ঞ
বিষয়শ্রেণী:এশীয় সঙ্গীতশিল্পী অসম্পূর্ণ
প্রাশ্না শাক্য

**প্রাশ্না শাক্য** হলেন নেপালের একজন পপ সঙ্গীতশিল্পী। ২০০৩ সালে, হিটস এফএম তাকে সেরা পপ নারী কণ্ঠশিল্পী হিসাবে ভূষিত করেছিল।

## প্রাথমিক জীবন এবং শিক্ষা
প্রাশ্না শাক্য নেপালের ধরানে সুমিত্রা এবং বিনোদ শাক্য দম্পতির ঘরে জন্মগ্রহণ করেছিলেন। তিনি যখন কিশোরী ছিলেন, তখন তার বাবা-মা চেয়েছিলেন যে তিনি স্কুলে খেলাধুলা করুন। কিন্তু তিনি সঙ্গীতকে প্রাধান্য দিয়ে দিব্যা খালিংয়ের অধীনে পড়াশোনার পাশাপাশি সঙ্গীতের পাঠ গ্রহণ শুরু করেছিলেন। তিনি রেডিও নেপালের একটি সঙ্গীত প্রতিযোগিতায় অংশ নিয়ে বিজয়ী হয়েছিলেন।

## অ্যালবাম

* *হাই! হ্যালো* (১৯৯৭)
* *আওয়াজ* (২০০৩)
* *উদয়ন* (২০০৮)
* *প্রশ্ন* (২০১৫)

## পুরস্কার এবং মনোনয়ন

* *তিম্রো সুর মেরো গীত* ২০৫৬ প্রতিযোগিতা বিজয়ী 
* *হিটস* এফএম সংগীত পুরস্কার ২০০৩ : সেরা পপ নারী সঙ্গীতশিল্পী (*বিজয়ী*) 
* ১১তম ইয়ামাহা *কালিকা* এফএম সংগীত পুরস্কার ২০৭১
* সংযুক্ত আরব আমিরাতের ২য় ভিডিও পুরস্কার, আবুধাবি ২০১৭: সেরা নারী  সঙ্গীতশিল্পী (বিজয়ী) 
* ৭ম সঙ্গীতখবর পুরস্কার ২০৭৫: সেরা আধুনিক নারী সঙ্গীতশিল্পী (বিজয়ী) 
* বিন্দবাসিনী পুরস্কার ২০৭৫ 

## ব্যক্তিগত জীবন
প্রাশ্না শাক্য ২০০৯ সালে চলচ্চিত্র পরিচালক ও গায়ক আরজ কেশবকে বিয়ে করেছিলেন। তবে ২০১৫ সালে তাদের বিবাহবিচ্ছেদে হয়েছিল।
## তথ্যসূত্র

## বহিঃসংযোগ
*Interview with Prashna Shakya  on Nepal Star TV 
*Interview with Prashna Shakya on Indigenous Television 

বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২১শ শতাব্দীর সঙ্গীতশিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নেপালি গায়িকা
নলিনা চিত্রকার

**নলিনা চিত্রকার** () একজন নেপালি পপ সঙ্গীতশিল্পী। তিনি ১৯৯৯ এবং ২০০৫ সালে নেপালের সেরা পপ সঙ্গীতশিল্পী হিসাবে মনোনীত হয়েছিলেন এবং মিস নেপাল ও নেপাল আইডল সহ বেশ কয়েকটি অনুষ্ঠানে পরিবেশনা করেছিলেন। তিনি মধেশী ও পাহাড়ি মানুষের মধ্যে সম্প্রীতি সম্পর্কে গান লিখেছেন এবং নেপালের মধেশী সম্প্রদায়ের বৈষম্যের বিরুদ্ধে লড়াই করেছেন।

২০০৩ সালে তিনি সঞ্জীব মিশ্রকে বিয়ে করেছিলেন। তাদের একটি ছেলে রয়েছে এবং ২০২০ সালের তথ্য মতে তারা বর্তমানে ক্যালিফোর্নিয়ায় রয়েছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নেপালি গায়িকা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি নেপথ্য সঙ্গীতশিল্পী
কুন্তি মোক্তান

**কুন্তি মোক্তান** ( নেপালি : कुन्ती मोक्तान) হলেন একজন নেপালি সঙ্গীতশিল্পী। তিনি ধ্রপদী পদ্ধতিতে প্রশিক্ষিত এবং সাধারণত লোকসঙ্গীত ও আধুনিক গান গেয়ে থাকেন।

## ব্যক্তিগত জীবন
কুন্তি মোক্তান ভারতের দার্জিলিং জেলার মার্গারেট'স হোপ টি এস্টেটে জন্মগ্রহণ করেছিলেন। ১৯৮৩ সালে তিনি তার সঙ্গীতজীবন শুরু করার জন্য নেপালের কাঠমান্ডুতে পাড়ি জমিয়েছিলেন।

তিনি নেপালি সঙ্গীতশিল্পী ও গীতিকার শীল বাহাদুর মোক্তানের সাথে বিবাহবন্ধনে আবদ্ধ হয়েছিলেন। শীতল মোক্তান এবং শুভানী মোক্তান নামে তার দুইটি মেয়ে রয়েছে, তারা দুজনও সংগীতশিল্পী। 

## সঙ্গীত
ছোট থেকেই কুন্তি গান শুরু করেছিলেন। তিনি ভারতের দিলরামের সেন্ট জেভিয়ার্স হাই স্কুল থেকে তার সঙ্গীত যাত্রা শুরু করেছিলেন।  যখন ৮ম শ্রেণিতে পড়তেন তখন তিনি কার্শিয়াংয়ের অল ইন্ডিয়া রেডিও স্টেশনের কণ্ঠ্য পরীক্ষায় পাশ  করেছিলেন এবং ১৫ বছর বয়সেই অল ইন্ডিয়া রেডিও স্টেশনে তার প্রথম গানটি রেকর্ড করেছিলেন। তার দ্বিতীয় গানটি রেকর্ড করা হয়েছিল ১৯৮০ সালে যখন তার বয়স ছিল ১৮ বছর।

কুন্তি এবং তার স্বামী শীল বাহাদুর দুজনেই প্রাথমিকভাবে সোনাদার জগদীশ চন্দ্র রায়ের কাছ থেকে সংগীত শিখেছিলেন। তিনি ভারত, মার্কিন যুক্তরাষ্ট্র, জাপান, যুক্তরাজ্য, হংকং, জার্মানি, সুইজারল্যান্ড এবং দক্ষিণ কোরিয়া সহ প্রায় ২০ টি দেশে গান পরিবেশন করেছেন। গান গাওয়া ছাড়াও তিনি হারমোনিয়াম বাজাতে পারেন।

## পুরস্কার

* চিন্নলতা গীত পুরস্কার, নেপাল 
* ভূপালমন সিং যুবা পুরস্কার, নেপাল
* নির্মাণ সম্মান, সিকিম
* হিটস এফএম সঙ্গীত পুরস্কার, নেপাল
* বুধা সুব্বা সংগীত পুরস্কার

## তথ্যসূত্র

## বহিঃসংযোগ

* কুন্তি মোক্তানের গান 
* সাক্ষাৎকার
* সাক্ষাৎকার, সিল বাহাদুর মোক্তানের সাথে

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:দার্জিলিং জেলার ব্যক্তি
বিষয়শ্রেণী:নেপালি গায়িকা
বিষয়শ্রেণী:২০শ শতাব্দীর নেপালি গায়িকা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:তামাং ব্যক্তি
ভারতীয় রেলইঞ্জিন শ্রেণি ডব্লিউডিজি-৪জি

ভারতীয় রেলওয়ে (আইআর) দ্বারা **ডব্লিউডিজি-৪জি** হিসাবে শ্রেণিবদ্ধ **জিই ইএস৪৩এসিমি** হল দ্বৈত-কেবিন বিশিষ্ট পণ্য-পরিবহনকারী ডিজেল-বৈদ্যুতিক লোকোমোটিভের একটি শ্রেণি। ইঞ্জিনটি জিই ট্রান্সপোর্টেশন দ্বারা নকশাকৃত এবং এর ইভোল্যুশন সিরিজের উপর ভিত্তি করে তৈরি করা হয়, যা উত্তর আমেরিকাতে ব্যবহৃত হয়। এই শ্রেণিটি পণ্য পরিবহনের জন্য করা হয় এবং পুরানো আমেরিকান লোকোমোটিভ কোম্পানির (এএলসিও) নকশাকৃত করা রেলইঞ্জিনসমূহ প্রতিস্থাপন করা হয়, যা ১৯৬২ সাল থেকে ভারতীয় রেলের মূল ভিত্তি ছিল। এটি সম্পূর্ণ ১২ টি সিলিন্ডারযুক্ত পুরো টার্বোচার্জড জিইভিও ইঞ্জিন দিয়ে সজ্জিত ও পূর্বসূরীদের তুলনায় ৫০% বেশি পরিবেশ বান্ধব বলে দাবি করা হয় এবং দেশের মধ্যে সর্বপ্রথম আন্তর্জাতিক রেলওয়ে ইউনিয়ন (ইউআইসি) কর্তৃক নির্ধারিত নির্গমন নীতিসমূহের প্রথম স্তরের (ইউআইসি-১) সাথে সম্মতিযুক্ত। সহজএ বিপরীতমুখী যাত্রার জন্য রেলইঞ্জিনে শীতাতপ নিয়ন্ত্রিত দুটি ক্যাব বা কক্ষ রয়েছে।

লোকোমোটিভ ভারতীয় রেল এবং জিই পরিবহনের মধ্যে ১৩ বছরের চুক্তির একটি অংশ যার অধীনে এই জাতীয় ৭০০ টি লোকোমোটিভ দেশীয়ভাবে উৎপাদিত হবে। এই লোকোমোটিভগুলির উৎপাদন ও সরবরাহের জন্য জিই দ্বারা মারহোরাহতে ডিজেল লোকোমোটিভ ফ্যাক্টরি স্থাপন করা হয়, যা মেক ইন ইন্ডিয়া উদ্যোগকে উৎসাহ প্রদান করে। জিই লোকোমোটিভের রক্ষণাবেক্ষণের দায়িত্বে নিযুক্ত, যা এটিও নিশ্চিত করে যে বহরের ৯৫% লোকোমোটিভ সর্বদা প্রস্তুত রয়েছে। এর জন্য, লোকোমোটিভে রিয়েল টাইম রিমোট ট্র্যাকিং ও ফল্ট ডায়াগোনস্টিকসমূহ প্রয়োগ করা হয়েছে।

## তথ্যসূত্র

## বহিঃসংযোগ

বিষয়শ্রেণী:ভারতের ডিজেল-বৈদ্যুতিক লোকোমোটিভ
বিষয়শ্রেণী:৫ ফুট ৬ ইঞ্চি গেজ লোকোমোটিভ
বিষয়শ্রেণী:জেনারেল ইলেক্ট্রিক লোকোমোটিভ
অতিথি গৌতম কে. সি.

**অতিথি গৌতম কে. সি.** (জন্ম: ১৫ আগস্ট ২০০৬, নেপালের ললিতপুর জেলা ) হলেন একজন নেপালি গায়িকা যিনি পেশাদার একক সঙ্গীত অ্যালবাম প্রকাশকারী বিশ্বের কনিষ্ঠতম সঙ্গীতশিল্পী হিসেবে খ্যাতিপ্রাপ্ত। ২০১০ সালের ১৮ জুলাইয়ে যখন স্ব-নামে তার প্রথম অ্যালবামটি প্রকাশিত হয়েছিল তখন তার বয়স ছিল মাত্র তিন বছর। অ্যালবামটিতে নেপালি-ভাষার মোট নয়টি গান অন্তর্ভুক্ত ছিল। অ্যালবামের প্রকাশের সময় তিনি আম্বার গুরুংয়ের সাথে নেপালের জাতীয় সঙ্গীত সহ সরাসরি কয়েকটি গান পরিবেশন করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৬-এ জন্ম
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নেপালি গায়িকা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:শিশু সঙ্গীতশিল্পী
বিষয়শ্রেণী:ললিতপুর জেলার ব্যক্তি
বিষয়শ্রেণী:খস জাতিগোষ্ঠী
লঘুগুরু দ্বিদল পঞ্চপর্বিক ছন্দ

**লঘুগুরু দ্বিদল পঞ্চপর্বিক ছন্দ** ঐতিহ্যবাহী ইংরেজি কবিতা ও পদ্যনাটকে ব্যবহৃত পঙ্‌ক্তির এক বিশেষ ছান্দিক কাঠামো। পঙ্‌ক্তিতে অবস্থিত শব্দগুলি এই ছন্দ প্রতিষ্ঠা করে। প্রতিটি পঙ্‌ক্তি পাঁচটি পর্ব নিয়ে গঠিত এবং প্রতিটি পর্ব দুইটি দল নিয়ে গঠিত, যার প্রথমটি প্রস্বনহীন বা লঘু কিন্তু দ্বিতীয়টি প্রস্বনযুক্ত বা গুরু। এরকম লঘুগুরু একটি দ্বিদলকে ইংরেজিতে "আইয়্যাম্ব" বলে। একটি পর্ব একটি আইয়্যাম্ব নিয়ে গঠিত, এবং একটি পঙ্‌ক্তিতে পাঁচটি পর্ব আছে বিধায় এটিকে "আইয়্যাম্বিক পেন্টামিটার" বলে।

লঘুগুরু দ্বিদল পঞ্চপর্বিক ছন্দ ইংরেজি কবিতার সবচেয়ে বেশি ব্যবহৃত ছন্দ। এটি ইংরেজির প্রধান প্রধান কাব্যরূপ, যেমন অমিত্রাক্ষর ছন্দ, বীরবৃত্ত (বীরোচিত দ্বিচরণ) এবং কিছু ঐতিহ্যবাহী ছন্দে রচিত স্তবকরূপগুলিতে ব্যবহৃত হয়েছে। উইলিয়াম শেকসপিয়র তাঁর নাটক ও সনেটগুলিতে প্রচুর লঘুগুরু দ্বিদল পঞ্চপর্বিক ছন্দযুক্ত পঙ্‌ক্তি ব্যবহারের জন্য বিখ্যাত হয়ে আছেন।

যেমন, শেকসপিয়রের *টুয়েলফথ নাইট* নাটকের প্রথম অঙ্কের প্রথম দৃশ্যের একটি পঙ্‌ক্তি হল:

"If **mu** | sic **be** | the **food** | of **love**, | play **on**."

প্রতিবর্ণীকরণ: ইফ **মিউ** | জিক **বি** | দ্য **ফুড** | অভ **লাভ**, | প্লে **অন**।

উপরের পঙ্‌ক্তিতে প্রতিটি পর্ব বা দ্বিদলের দ্বিতীয় দলটির উপরে (**গাঢ়** অক্ষরে মুদ্রিত) ঝোঁক বা প্রস্বন পড়েছে এবং এরকম পাঁচটি পর্ব নিয়ে একটি পঙ্‌ক্তি গঠিত হয়েছে।

যেহেতু লঘুগুরু দ্বিদলীয় পঞ্চপর্বিক ছন্দে সাধারণত দশটি দল থাকে, তাই এটিকে দশদলীয় পঙ্‌ক্তির একটি রূপ হিসেবে গণ্য করা হয়।

## তথ্যসূত্র

বিষয়শ্রেণী:চতুর্দশপদীবিদ্যা
বিষয়শ্রেণী:ছন্দের ধরন
মনু লিম্বু

**মনু লিম্বু** (জন্ম: ১৬ মার্চ ১৯৮৪) হলেন নেপালের জনপ্রিয় একজন সঙ্গীতশিল্পী। তিনি ২০১০ সালে সেরা সঙ্গীতশিল্পী পুরস্কার এবং ২০১৬ সালে দ্বিতীয় জাতীয় ক্যাপিটাল পুরস্কার পেয়েছিলেন।

## কর্মজীবন
মনু লিম্বু ১৯৮৪ সালের ১৬ মার্চ নেপালে জন্মগ্রহণ করেছিলেন। তিনি শৈশবকাল থেকেই শুরু করে ১৮ বছরেরও বেশি সময় ধরে ছড়িয়ে ছিটিয়ে থাকা নেপালি আধুনিক এবং লোকসঙ্গীতসহ শতাধিক সঙ্গীত অ্যালবাম রেকর্ড করেছেন। তার উল্লেখযোগ্য দুটি সঙ্গীত অ্যালবাম হলো  মন্দ মন্দ ও মোহিনি।

## উল্লেখযোগ্য সঙ্গীত

এছাড়াও তার আরো কয়েকটি জনপ্রিয় গান হলো কদম কদম, এবং রেশমি রুমাল। তিনি মন্দ মন্দ, তিম্রো মুসকান এবং পরে কসো হোলাসহ বেশ কয়েকটি সঙ্গীত- ভিডিওতেও কাজ করেছেন।

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:এশীয় সঙ্গীতশিল্পী অসম্পূর্ণ
দেবি ঘর্তি মগর

**দেবি ঘর্তি মগর** ( ) হলেন একজন নেপালি লোকসঙ্গীতশিল্পী।

তিনি নেপালের বাগলুঙ জেলার রামুয়া গ্রামে জন্মগ্রহণ করেছিলেন। তিনি ২০০৮ সালে রাজু ধকালকে বিয়ে করেছিলেন। ২০০৪ সালে *ফোক ডুয়েট* প্রোগ্রামে তাদের প্রথম সাক্ষাত হয়েছিল।

২০১২ সালে তিনি "লোক দোহোরি প্রতিষ্ঠান" (ফোক ডুয়েট একাডেমি)-এর মুক্ত কেন্দ্রীয় সদস্য হিসাবে নির্বাচিত হয়েছিলেন। 

## পুরস্কার

## তথ্যসূত্র

## বহিঃসংযোগ

* নিজস্ব ওয়েবসাইট 
* ফেসবুক
* ইনস্টাগ্রাম

বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি গায়িকা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:১৯৮৬-এ জন্ম
মুসনাদ আল বাজ্জার

**মুসনাদ আল বাজ্জার**  (আরবি  : مسند البزار ; ইংরেজি : *Musnad Al-Bazzar*) ইসলামী ইতিহাসের তৃতীয় শতাব্দীতে হাফিজ আবু বকর আহমদ আল-বাজ্জার (মৃত্যু: ২৯২ হিজরি) রচিত একটি হাদিস গ্রন্থ ।

## বর্ণনা
বইটিতে মাকতাবা শামিলা অনুসারে তিনশত সাতাশটি (৩২৭) হাদিস রয়েছে । এতে বিশুদ্ধ সনদ এবং দুর্বল সনদের বর্ণনা উভয়ই রয়েছে ।

## প্রকাশনা
বিশ্বের বহু প্রকাশনা প্রতিষ্ঠান গ্রন্থটি প্রকাশ করেছে :
* *মুসনাদ আল বাজ্জার* - কৃত হাফিজ আবু বকর আহমদ আল বাজ্জার: প্রকাশনায়: আল-রিসালাহ আল-আলামিয়্যাহ | দামেস্কাস/বৈরুত, সিরিয়া/লেবানন
* *মুসনাদ আল বাজ্জার* (مسند البزار - الجزء الثامن عشر‬) (আরবি সংস্করণ)
* *মুসনাদ আল বাজ্জার* ১/১৫ (مـسـنـد الـبـزار) কৃত হাফিজ আবু বকর আহমদ আল-বাজ্জার : প্রকাশনায়:   DKI, বৈরুত

## তথ্যসূত্র

বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি সাহিত্য
বিষয়শ্রেণী:সুন্নি হাদিস সংকলন
বিষয়শ্রেণী:হাদিস
বিষয়শ্রেণী:হাদিস সংকলন
অসওয়াল্ডের লঘুকরণ সূত্র

থাম্ব|লঘুকরণ|260x260পিক্সেল
**[[ফ্রিডরিখ ভিলহেল্ম অস্টভাল্ড|উইলহেল্ম অসওয়াল্ডের]] লঘুকরণ সূত্র** ১৮৮৮ সালে দুর্বল তড়িৎ বিশ্লেষ্যের জন্য *বিয়োজন ধ্রুবক* **' এবং [[বিয়োজন মাত্রা]] ''α'' এর মধ্যে প্রস্তাবিত একটি সম্পর্ক। সূত্রটির সাধারণ রূপ হলো:

: <math chem="">K_d = \cfrac{\ce{[A+] [B^-]}}{\ce{[AB]}} = \frac{\alpha^2}{1-\alpha} \cdot c_0 </math>

যেখানে বর্গাকার বন্ধনীগুলি ঘনত্বকে নির্দেশ করে এবং  তড়িৎ বিশ্লেষ্যের মোট ঘনত্ব।
[[চিত্র:WILHELM OSTWALD.jpg|থাম্ব|242x242পিক্সেল|ফ্রিডরিখ ভিলহেল্ম অস্টভাল্ড]]
<math>\alpha=\Lambda_c/\Lambda_0</math>,যেখানে,<math>\Lambda_c</math> c ঘনমাত্রায় [[মোলার পরিবাহিতা]] নির্দেশ করে। <math>\Lambda_0</math> শূন্য ঘনত্ব বা অসীম লঘুকরণ মাত্রায় মোলার পরিবাহিতা নির্দেশ করে।অতপর সূত্রটি রূপ নেয়:

: <math>K_d = \cfrac{\Lambda_c^2}{(\Lambda_0 - \Lambda_c)\Lambda_0} \cdot c_0 </math>

== প্রতিপাদন ==
একটি দ্বি-মৌলবিশিষ্ট তড়িৎ-বিশ্লেষ্য AB বিবেচনা করুন যা বিপরীতভাবে A <sup>+</sup> এবং B <sup>-</sup> আয়নদ্বয়ে বিয়োজিত হয়।অসওয়াল্ড উল্লেখ করেছেন যে [[ভরক্রিয়ার সূত্র]] তড়িৎ বিশ্লেষ্য সিস্টেমগুলিতে প্রয়োগ করা যেতে পারে। সাম্যাবস্থায় এটিকে নিম্নোক্ত সমীকরণ দ্বারা প্রতিনিধিত্ব করা হয়:

: <chem>AB <=> {A+} + B^-</chem>

যদি **' বিয়োজিত তড়িৎ বিশ্লেষ্যের ভগ্নাংশ হয়, তবে ** প্রতিটি আয়নের ঘনত্ব হবে।  অবশ্যই *অবিয়োজিত* তড়িৎ বিশ্লেষ্যের পরিমাণ এবং  এর ঘনত্ব হতে হবে।বিয়োজন ধ্রুবক হিসাবে লেখা যেতে পারে:

: K_d = \cfrac{\ce{[A+ ] [B^- ]}}{\ce{[AB]}} = \cfrac{(\alpha c_0 )(\alpha c_0 )}{(1-\alpha) c_0 } = \cfrac{\alpha^2}{1-\alpha} \cdot c_0 

খুব দুর্বল তড়িৎ-বিশ্লেষ্যের জন্য (তবে, বেশিরভাগক্ষেত্রে দুর্বল তড়িৎ বিশ্লেষ্যের জন্য 'α' উপেক্ষা করলে ভালো ফলাফল দেয়), বোঝাচ্ছে যে  ব্যবহার করা যাবে ।

: K_d = \frac{\alpha^2}{1-\alpha} \cdot c_0 \approx \alpha^2 c_0 

এটি নিম্নলিখিত ফলাফল দেয়;

: \alpha = \sqrt{\cfrac{K_d }{c_0 }} 
এইভাবে, *একটি দুর্বল তড়িৎ-বিশ্লেষ্যের জন্য বিয়োজন মাত্রা ঘনমাত্রার বর্গমূলের ব্যস্তানুপাতিক বা আয়তনের বর্গমূলের সমানুপাতিক*।যেকোন একটি আয়নের ঘনত্ব বিয়োজন ধ্রুবক এবং তড়িৎ বিশ্লেষ্যের ঘনত্বের গুণফল দ্বারা নির্ণয় করা হয়।

: \ce{[A+ ]} = \ce{[B^- ]} = \alpha c_0 = \sqrt{K_d c_0 } 

## সীমাবদ্ধতা
*অসওয়াল্ডের লঘুকরণ সূত্র* মূলত CH3COOH এবং NH4OH মত বিভিন্ন দুর্বল তড়িৎ-বিশ্লেষ্য পরিবাহির ঘনমাত্রা নির্ণয়ের জন্য সন্তোষজনক বর্ণনা প্রদান করে। মোলার পরিবাহিতার তারতম্য মূলত দুর্বল তড়িৎ-বিশ্লেষ্যের বিয়োজনের কারণে বিভিন্ন হয়ে থাকে।

## আরও দেখুন
* অটোসলভোলাইসিস
* অভিস্রবণ সহগ
* ক্রিয়াকলাপ সহগ
* আয়ন পরিবহন সংখ্যা
* আয়ন সমিতি
* মোলার পরিবাহিতা

## তথ্যসূত্র

বিষয়শ্রেণী:ভৌত রসায়ন